“โอเปกพลัส” เพิ่มกำลังผลิต 2.1 ล้านบาร์เรล รองรับดีมานด์น้ำมันทั่วโลกฟื้น
“โอเปกพลัส” เพิ่มกำลังผลิต 2.1 ล้านบาร์เรล ในเดือนก.ค.นี้ ตามคาด หลังดีมานด์น้ำมันทั่วโลกฟื้น
“โอเปกพลัส” เพิ่มกำลังผลิต 2.1 ล้านบาร์เรล ในเดือนก.ค.นี้ ตามคาด หลังดีมานด์น้ำมันทั่วโลกฟื้น
1 มิ.ย. 2564

สำนักข่าวซีเอ็นบีซีรายงานว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสได้ตกลงกันในวันนี้ที่จะเพิ่มกำลังการผลิตน้ำมันอย่างค่อยเป็นค่อยไปท่ามกลางการดีดตัวขึ้นของราคาน้ำมัน
โดยกลุ่มโอเปกพลัสจะเพิ่มกำลังการผลิตน้ำมันในเดือนก.ค.นี้ ซึ่งเป็นไปตามการตัดสินใจในเดือนเม.ย.ที่ผ่านมาของโอเปกที่จะกลับไปผลิตน้ำมันเพิ่มขึ้น 2.1 ล้านบาร์เรลต่อวันเข้าสู่ตลาดระหว่างเดือนพ.ค.-ก.ค.
อย่างไรก็ตาม โอเปกพลัสยังไม่ได้ตัดสินใจเกี่ยวกับนโยบายการผลิตหลังจากเดือนก.ค. โดยกลุ่มโอเปกพลัสจะประชุมกันอีกครั้งในวันที่ 1 ก.ค.นี้
ทั้งนี้ โอเปกพลัสได้คาดการณ์ว่า ความต้องการใช้น้ำมันทั่วโลกในปี 2564 จะเพิ่มขึ้น 6 ล้านบาร์เรล/วัน แตะที่ 96.5 ล้านบาร์เรล/วัน จากระดับ 90.5 ล้านบาร์เรล/วันในปี 2563 โดยตัวเลขคาดการณ์ล่าสุดของคณะกรรมการโอเปกพลัสนั้นไม่เปลี่ยนแปลงจากตัวเลขคาดการณ์เดิมในเดือนเม.ย.ที่ผ่านมา